Ce au pățit mai mulți oameni care au trecut cu căruțele prin București. .
Mai multe căruţe care treceau pe străzile din Bucureşti au fost confiscate de poliţiştii locali din Sectorul 3. Angajaţii companiei de salubritate au văzut căruţele şi au sunat la Poliţia Locală.
Primarul Robert Negoiţă a anunţat că toate căruţele au fost confiscate şi proprietarii lor au fost amendaţi."Observate ieri, în trafic, de către colegii de la salubritate care au şi anunţat Poliţia Locală Sector 3. Căruţele au fost ridicate, confom legii, iar proprietarii amendaţi“, a anunţat, pe Facebook, primarul Sectorului 3, Robert Negoiţă.Primarul Negoiţă le solicită ajutorul bucureştenilor pentru a descoperi toate căruţele care se plimbă prin oraş."Nu au ce căuta asemenea vehicule prin oraş, aşa că aviz celor care cred că se pot plimba cu ele nestingheriţi. Iar dacă le observaţi pe străzi, prin Sectorul 3, vă încurajez să ne sprijiniţi şi să ne semnalaţi imediat la 021/9543 aceste situaţii. Echipajele PLS3 vor fi direcţionate la adresele indicate şi vor dispune măsuri“, a precizat Robert Negoiţă.